VANEMATETA POISS

Elas kord üks poiss, kellel polnud vanemaid. Peale koera ei olnud tal mitte ühtegi pereliiget.

Ükskord. kui poiss läks välja koeraga jalutama, kohtus ta ühe toreda tüdrukuga. Nad hakkasid rääkima ja said kohe headeks sõpradeks. Poiss küsis tüdruku nime. Tüdruk vastas, et ta nimi on Mari. Ka Mari uuris poisis nime, mille peale poiss vastas, et tal ei olegi nime. Mari küsis poisilt luba, et talle ise nimi anda ja nii saigi poisile nimeks Jüri. Üheskoos panid nad ka koerale nimeks Muri.

Mari kutsus Jüri enda poole elama, aga koera polnud võimalik Maril enda poole võtta. Jürile meeldis väga Mari pakkumine, kuid Muri oli tema ainus pereliige ja ta otsustas elada edasi koeraga kahekesi oma kodus. Mari käis Jüri iga päev vaatamas ja temaga mängimas. Ta tõi Jürile ka süüa, juua ja mänguasju. Ükskord tõi ta veel sooja teki ja pehme padja, et Jüril oleks mõnus magada.

Ühel õhtul kui Mari jälle Jürile külla tuli, ei olnudki poissi kodus. Muri tuli nukralt Marile vastu ja rääkis, et Jüri magas mõnusalt ja läks unes kõndima. Mari otsustas kiiresti poissi otsima minna, kuna homme on koolipäev ja Jüri peab ennast korralikult välja puhkama. Jüri oli unes kõndinud juba metsa, kus ta lõpuks üles ärkas. Õnneks tundis Jüri selle metsa ära, kuna oli seal tihti Muriga jalutamas käinud ja läks koju tagasi. Mari aga otsis ja otsis, kuid ei leidnud Jüri kuskilt. Mari otsustas veel kord Jüri kodust otsima minna ja leidiski poisi oma voodist rahulikult magamast. Õnneks oli kõik hästi ja Mari sai ise ka rahulikult koju minna.

Jõudis kätte koolipäev. Jürile meeldis väga koolis käia ja õppida. Koolis leidis ta ka palju sõpru. Koos sõpradega ja õpitud koolitarkusega elas ta õnnelikult oma väikeses kodus koos Muriga elu lõpuni.

Liana Parmask

5.a klass

Parksepa Keskkool